AksaraLLM/aksara-bahasa-daerah-v1 huggingface dataset:
Bryan Caldwell (lair 6 Mei 1960 - surut 3 Januari 2015, nalika tilar donya umuré 54 taun), iku juru main bal-balan gagrag Amérika (Houston Oilers). Posisiné ya iku bèg.

Pati 
Bryan Caldwell iku tilar donya amarga olèhé nandhang lelara Hodgkin's lymphoma.

Réferènsi 

Tokoh Amérikah Sarékat
Lair 1960
Pati 2015
Adunni Bankole (lair ing Maret 1959 - surut 3 Januari 2015, nalika surut umuré 55 taun) iku sawijining wanita pangusaha Nigéria.

Pati 
Adunni Bankole kena serangan jantung ing surya 3 Januari 2015. Kadadéan ngeres iki lumaksana sawatara jam sadurungé anaké wadon arep mantenan.

Réferènsi 

Tokoh Nigéria
Lair 1959
Pati 2015
Désa-désa Sajarah Shirakawa-gō lan Gokayama iku salah siji Situs Warisan Donya UNESCO sing ana ing Jepang. Situs iki papané ana ing lembah kali Shogawa sing mili sadawaning wates Préfèktur Gifu lan Préfèktur Toyama ing tengahing Jepang.  Shirakawa-gō (白川郷, "Dhaérah kuna Kali Putih") papané ana ing désa Shirakawa, Préfèktur Gifu, déné Gokayama (五箇山, "Limang Wukir") papané ana ing antaraning désa Kamitaira lan désa Taira ing Nanto, Préfèktur Toyama.

Désa-désa iki moncèr lantaran gagrag wewangunaning omah-omahé nganggo gagrag sing diarani gasshō-zukuri (合掌造り).  Gagrag gasshō-zukuri utawa "wangun tangan-pandonga" iku dicirèni saka payoné sing saka damèn lan ndronjong kaya ta rong tangan sing lagi nyuwun donga. Wangunan iki misuwur awit kuwaté lan damènané sing kusus bisa nahan aboté salju nalika mangsa salju. Pomahan agagrag iki adaté magrong lan dumadi saka telung utawa patang tingkat sajeroning panyoné. Sajarahé, omah iki kanggo papan sing ndunungi wong satrah lan bisa kanggo manéka warna kridha.

Wewengkon désa iki 96% isih wujud gunung alasan. Sadurungé wahana mesin lumebu désa iki, mung ana sawatara bana cilik sing sumebar sadawaning lempong kali sing bisa kanggo tetanèn lan pomahan. Tingkat ndhuwur omah gasshō racaké kanggo tetanèn sunga, déné lowahan sangisoring tingkat dhasar asring kanggo produksi sendawa, ya iku salah sawijining lakar kanggo nggawé obat mercon.

Pagambaran

Pranala njaba 
 Data saka UNESCO babagan Shirakawa-go lan Gokayama
 Omah Tamu Jepang kanggo nginep ing Gokayama
 Cathetan lan gambar lalana ing Ainokura
 Galèri poto Gokayama (Ainokura)
 Nginep ing omah Gassho-Zukuri ing Shirakawago
 Désa-désa Gassho-Zukuri
 Poto résolusi gedhé Shirakawago

Situs Warisan Donya ing Jepang
Pathol ya iku ulah raga gulat tradhisional Jawa sing moncèr ing wewengkon pasisir lor Rembang tekan Tuban. Kaya déné gulat liyané, pathol nandhingaké wong loro ana ing tengahing kalangan. Kalangan pathol racaké ana ing salumahé wedhi amarga pathol racaké dimainaké ana ing pasisir. Rong panyarta pathol mung nganggo kathok cekak utawa selendang sing ditalékaké menyang bangkèkan. Pagulat sing menang ya iku sing kasil mlumahaké lawané nganti gegeré ndhepok wedhi.

Budaya Jawa
Jajangmyeon (atau jjajangmyeon) kalebu jinising olah-olahan Koréa ya iku mi saus pasta kacang kedhelé ireng. Jajangmyeon kena prabawa olahan kulinèr Tionghoa. Ing Tiongkok, olahan iki sinebut Zhajiangmian (炸醬麵). Jajang iku saos gorèng, lan myeon iku mi.

Komposisi

Mi 
Jajangmyeon nggunakaké mi kandel kang digawé saka glepung gandum.

Saos 
Saos jajangmyeon digawé saka pasta kacang kedhelé ireng, sinebut chunjang (hangul: 춘장; hanja: 春醬) kang ditambahi brambang dirajang, zucchini lan daging utawa iwak-iwakan laut. Nalika ngolah saos racaké ditambahi cornstarch (salah sawijining pati kang digawé saka jagung) kang marai kenthel. Pasta kacang kedhelé (chunjang) digawé saka dhelé kang disangan. Mula, jajang tegesé saos kang digorèng, sanajan saos kang dimasak nganggo cara digodhog.

Variasi 
Jajangmyeon duwé variasi liya kaya ganjajangmyeon (간자장면) utawa jajangmyeon kang saosé ora dicampur. Variasi liyané uga samseon jajangmyeon (삼선자장면) kang saosé nganggo campuran panganan laut contoné teripang, nus dan udang, nanging ora tau nggunakaké iwak laut. Nanging, Samseon ganjajangmyeon(삼선간자장면) komposisiné digawé saka mi nganggo saos kang isiné panganan laut nanging ora dicampur karo mi.

Wong Koréa ora biyasa ngarani myeon, nanging cendhaké waé kaya jajang, ganjajang, samseon jajang atau samseon ganjajang.

Jinising panganan liya kang migunakaké saos jajang ya iku jajangbap kang digawé saka saos jajang kang dicampur karo sega. Biasané wong Koréa nyampur karo nasi goreng kang sinebut bokeumbap. Biasané, uga ana panganan tambahan jenengé danmuji (lobak cina).

Sajarah 
Jajangmyeon sajatiné panganan tradhisional saka Tionghoa (wewengkon Beijing) sinebut zhajiangmian, nanging duwé rasa kang bédha saka jajangmyeon saka Koréa.

Ing Beijing, jajangmyeon asli disajikaké nganggo saos kang manéka warna, migunakaké daging babi, ora kaya nalika ing Koréa kang migunakaké manéka warna bahan saka njero sagara. Jajangmyeon lan zhajiangmian uga duwé komposisi saos kang arep padha, nanging saos jajangmyeon luwih kenthel lan luwih ireng.

Trivia 
 Ing Koréa, wong-wong skang durung duwé pasangan, dhahar jajangmyeon ing dina Black Day.
 Regané Jajangmyeon ora larang banget. Biasané papan panganan ing nagara Koréa Kidul duwé layanan pesen-ngeteraké. Regané kira-kira 3.500 won (kira-kira US$ 3.50).
 Sajian loro jinis jajangmyeon ing sak mangkok sinebut jajang gobbaegi (자장 곱빼기).
 Wong Koréa, Kim Jae-hyun, kaloka amarga dhèwèké saguh mangan mung jajangmyeon ing 5 taun (1970-1975) lan kaloka dadi simbol Jajangmyeon ing Koréa.

Pranala njaba 

Olah-olahan Koréa
Tteokbokki ya iku panganan Koréa kalebu tteok kang digawé saka glepung beras banjur dimasak nganggo bumbu gochujang kang rasané pedhes lan legi. Tteok kang dianggo wujudé lonjong. Panganan iki olah-olahan tradhisional kang akèh didol ning Pojangmacha.

Kawitané, panganan iki asalé saka Masakan Kedhaton Dinasti Joseon kang dijenengi gungjung tteokbokki. Ing jaman iku, olah olahané wujud huintteok, diolah nganggo kecap asin, iwak sapi, bagogari, cambahe kacang ijo, protoseli, jamur shiitake, wortel, lan bawang bombay. Rasané béda saka tteokbokki bumbu lombok kaya kang kawentar saiki. Saliyané iku, tteok kang biyasa dianggo dumadi saka 5 warna kang nglambangaké nagara Koréa: Abang, kuning, putih, Ireng, lan biru.

Sajarah 
Wewengkon Sindang-dong ing Seoul kawentar dadi papan kulinèr tteokbokki. Sabubaré Perang Koréa, kios cilik ana ing Sindang-dong kalebu kios kang ngwiwiti adol tteokbokki nganggo bumbu lombok. Tekan saiki, ing laladan Sindang-dong akèh wong ngedegaké kios tteokbokki.

Werna

Réferènsi 

Olah-olahan Koréa
Basa Malayu Mangkasar utawa luwih kawèntar diarani Logat Mangkasar iku salah siji rupa basa Malayu sing éwoning basa Malayu Pasar. Sajarahé, basa iki basa sing dienggo ana ing palabuhan Kutha Mangkasar, Sulawesi Kidul lan sapréné isih kanggo. Cacahé panyatur basa iki ngancik 1.889.000 wong dhèk taun 2000. Panyaturé diwatara terus mundhak ngancik udakara 3.500.000 wong.

Pranala njaba 
 Malay, Makassar - Ethnologue.

Malayu Mangkasar
Malayu Mangkasar
Tumpeng gundhul ya iku salah sawijining sesaji sing ana ing upacara tingkeban, digawé saka sega sing diwangun kaya gunung, pinggirané diwènèhi endhog dadar, geréh pèthèk lan tempe gorèng, banjur diwadahi cething sing digawé saka nam-namané pring.

Panganan Jawa
Pring sedhapur ya iku panganan sing digawé saka glepung ketan di campur santen, diwangun tumpeng cilik-cilik kaya gunung. Ing pucukè tumpeng diwènèhi bunderan cilik-cilik warna-warna sing digawé saka glepung beras. Banjur diwadahi piring sing diwènèhi bantalan godhong gedhang.

Panganan Jawa
Angkola ya iku salah sawijiné etnik ing Tapanuli Kidul, Sumatera Lor kang ana ing Wilayah Batak
Jeneng Angkola asalé saka jeneng kali, ya iku batang Angkola (batang: kali) kang dijenengi sawijining pangwasa ya iku Rajendra Kola (angkola /yang dipertuan kola), lumantar Padang Lawas, lan candhaké duwé kwasa ing kana. Ing sisih kidul batang angkola dijenengi Angkola Jae (hilir) lan ing sisih lor kali batang angkola dijenengi Angkola julu (hulu).

Suku Batak Angkola duwé paham kekerabatan patrilineal. Sajeroning sistem patrilineal, wong Angkola duwé marga. Ing Angkola mung dikenal sapérangan marga, ing antarané Siregar, Harahap, Hasibuan, Rambe, Daulay, Tanjung, Ritonga, lan Hutasuhut. Wong Batak Angkola duwé pepacuh kawin samarga.

Rujukan 

Batak Angkola
Batak Angkola
Angkola
Batak Angkola
William E. Boeing, Jr. (lair 22 November 1922 - surut ing Seattle, AS,  8 Januari 2015), nalika tilar donya umuré 92 taun), iku sawijining pangusaha Amérika, produsèn montor mabur Boeing. Dhèwèké iku putrané sang pelopor pamaburan William Edward Boeing.

Kulawarga 
Boeing ninggal bojo kapindhoné June lan didhisiki déning bapakné lan sadulur-sadulur lanang separoné:  Nathaniel Paschall III (1912–1979) sing nyambut gawé minangka èksèkutif McDonnell-Douglas lan Cranston Paschall (1916–1994).

Saliyané iku dhèwèké didhisiki déning anaké lanang William Boeing III (1953-December 2013) lan bojoné sing kapisan, Marcella Cech, sing tilar donya ing taun 1990.

Réferènsi 

Tokoh Amérikah Sarékat
Boeing
Lair 1922
Pati 2015
Pamacan Hikayat Amir Hamzah ya iku gènre sastra tutur sing mbiyèn ana ing wewengkon Kabupatèn Solok. Tradhisi pamacan iki isih ana nganti taun 1950 lan mbiyèn adaté digelar nalika surya 9 Rabiul awal, sadurungé pèngetan Maulid Nabi, ing langgar-langgar.

Cathetan sikil

Rujukan
 

Sastra lésan
Sastra Nuswantara
Ggakdugi iku kimchi kang digawé saka lobak (daikon) (hangul: 무, mu), dikethok kothak-kothak. Kaya déné kimchi sawi putih, ggakdugi kalebu salah siji jinising banchan kang kawentar.

Lobak diwènèhi bumbu campuran kaya ta uyah, bubuk lombok, loncang, lan jaé. Bar iku lobak disimpen ning jerone guci gedhé (sinebut jangdok utawa onggi). Suwéné disimpen ana rong minggu ing papan panggon fermentasiné adem lan garing . Ggakdugi disuguhaké yèn lobaké isih garing. Yèn kesuwèn anggoné nyimpen, lobak bakal dadi kalumen.

Salah siji jinising ggakdugi digawé nganggo imbuhan saewoo jeot lan tiram. Panganan iki racaké digawé ing mangsa Seollal (Tahun Baru Koréa) kang kalebu olahan khas Jeju lan kutha Seoul.

Réferènsi 

Olah-olahan Koréa
Ramyeon utawa Ramyun ya iku olahan mi duduh ala Koréa. Mi ramyeon bisa digawé saka mi basah utawa mi instan. Ana akèh merek ramyeon instan sing saliyané dikonsumsi wong wong Koréa Kidul, uga ana sing diekspor ning manca kaya ning Tiongkok, Hong Kong, Makau, Jepang, lan Indonesia. Ramyeon Koréa lumrahé rasané rada pedhes. Di Koréa Kidul, merek sing paling kawentar ya iku Shin Ramyun.

Réferènsi 

Olah-olahan Koréa
Antropologi forénsik ya iku cawang antropologi biologi sing nlatèni rupa-rupa biologi lan budaya manusa sajeroning jangka wektu lan panggon, uga nlatèni larah-larahé, mékanismené, lan tundhoné rupa-rupa iku. Antropologi forénsik duwé dhasar ostéologi lan anatomi manungsa sing ditrapaken ning idhéntifikasi individu tumrap dhata cacah sirah sing diginau sajeroning antropologi biologi. Antropologi forénsik pigunané mbantoni juru panylidik lan aparat hukum kanggo ngidhéntifikasi temon wujud balung manusa kang durung diweruhi..

Cathetan sikil

Rujukan 

 

Antropologi
Artikel Wiki Mrebawani
Jonathan Putra (lair ing Middlesborough, Inggris, 12 September 1982) iku aktor, vidéo DJ, pambiwara lan modèl Malaysia. Dhèwèké dadi pambiwara ing Channel V, sawijining stasiun télévisi darbèné 21st Century Fox.

Jonathan Putra iku blasteran China-India-Melayu.

Filmografi 
 Pengancam Perkhawinan
 ''Hanya Di Atas Kertas

Pranala njaba 

Tokoh Malaysia
Tokoh Inggris
Lair 1982
Cuk utawa  cukulélé' iku piranti musik turunan saka ukulélé sing dipigunakaké ana ing kroncong. Kaya déné ukulélé, cuk nganggo patang (4) senar. Ukuran cuk padha karo ukulélé jinis soprano. Bédané, setèmané diselarasaké karo kroncong. Ing kroncong, cuk dipetik niru  swara siter. Cuk lumrahé diunèkaké bebarengan karo  cak lan sèlo.
Cuk dipetik kanthi cara rasgueado kaya déné sing asring dipigunakaké ing gitaran flamènko.

Kroncong
Piranti musik
Gabala F.C. (biasa disingkat Qəbələ FK), ya iku sawijining klub bal-balan utawa bal-balan Azerbaijan kang manggon ana ing Gabala.

Prestasi 
 Liga Azerbaijan (0):
 3. placering: ​​​​2013–14, 2014–15
 Piala Azerbaijan (2):
 Juara: 2019, 2023

Cathetan suku

Pranala njaba 
 Situs resmi
 FK Qəbələ at AFFA.AZ
 FK Qəbələ at EUFO.DE
 FK Qəbələ at Weltfussball.de
 FK Qəbələ at Football-Lineups.com

Tim bal-balan Azerbaijan
Ensiklopedi Nasional Indonésia iku sawiji bauwarna utawa ènsiklopedhi abasa Indonésia sing terbit kapisan nalika taun 1980. Sajeroning cithakan taun 2004, bauwarna iki dumadi saka 27.698 isèn artikel lan 5.207.200 tembung sing digawé déning 400 pangurun (kontributor).

Rerincèn 
 18 jilid (17 jilid + 1 jilid indèks)
 8830 kaca
 1766 kaca warna
 27.698 isèn (èntri)
 5.207.200 tembung
 19,0 x 25,5 cm gedhéné
 Dluwang jinis art paper 100 gram

Cakupané rembug 
Agama, agrikultur, antropologi, astronomi, arkèologi, biografi, biologi, bisnis lan indhustri, botani, ékologi, ékonomi, pandlajahan njaba akasa, filosofi, fisika, flora lan fauna, géografi, géologi, gayutan internasional, ukum, kabudayan, kasastran, kasegaran, kimia, komunikasi, komputer, lingkungan, manungsa lan tuwuh-kembangé, matematika, mesin, tamba lan kawarasan, ulah raga lan dolanan, pariwisata, pandhidhikan, pamrèntahan, pulitik, psikologi, olah lan kulawarga, seni lan arsitèktur, téater, sajarah, kajian kutha, sosiologi, lemah lan manungsa, tèhnologi, lsp.

Terbitan 
 1953 déning Adinegoro
 1980 déning PT Ichtiar Baru Van Hoeve
 1983 déning PT Ichtiar Baru Van Hoeve
 1988 déning PT Cipta Adi Pustaka
 1994
 1998
 2004 déning PT Delta Pamungkas dan merupakan edisi terakhir

Jilid 
Bauwarna iki kaimpun saka 18 Jilid kaya mangkéné:
 Jilid 1: A-amy
 Jilid 2: an-az
 Jilid 3: b-bytr
 Jilid 4: c-dzikir
 Jilid 5: e-fx
 Jilid 6: g-hymen
 Jilid 7: i-juz
 Jilid 8: k-kiwi
 Jilid 9: kl-lysit
 Jilid 10: m-myrda
 Jilid 11: n-ozon
 Jilid 12: p-pep
 Jilid 13: per-py
 Jilid 14 : qrs-se
 Jilid 15: sf-sy
 Jilid 16: ta-tz
 Jilid 17 : u-zw
 Jilid 18: Index

Rujukan 

Bauwarna
Jembatan Merah iku sawijining lagu kroncong anggitan Gesang kang nyritakaké Jembatan Merah lan katresnan ing jaman perang. Lagu iki diripta nalika jaman Jepang, ing taun 1943.. Lagu iki ora nganggo paugeran kroncong, nanging digawé prasaja lan lumrahé mung nganggo rong (2) chord.

Sajarah

Tembang iki digawé nalika Gesang ngulandara ing Surabaya lan ngrejani Orkes Bintang Surabaya kang dibawahi Fritz Young. Fritz njaluk supaya Gesang gawé lagu kang ana sesambungané karo Jembatan Merah (wot abang). Gesang bingung amarga ora cundhuk karo jenengé. Nalika iku, kreteg iku ora abang.
Sawisé dadi, tembang iki banjur dipéntasaké ing Malang. Gesang dadi lakon kanthi carita katresnan kang kandhas. Tonil (sandiwara kanthi lelagon) "Jembatan Merah" dadi misuwur, sesandhingan karo tonil Bengawan Sala. 
Saliyané dadi kawentar amarga drama, Jembatan Merah uga kaangkat dadi carita filem déning Fred Young (1950) lan Asrul Sani (1973).

Lirik
Kreteg merah sungguh gagah
berpagar gedung indah
Sepanjang hari yang melintasi
silih berganti

Mengenang susah hati patah
ingat jaman berpisah
Kekasih pergi sehingga kini
belum kembali

Biar kreteg merah
andainya patah aku pun bersumpah
Akan kunanti dia di sini
bertemu lagi

Cathetan suku

Kroncong
Jayakatwang iku bupati Gelang-Gelang sing kraman marang Singhasari ing taun 1292. Dhèwèké banjur ngedegaké manèh Krajan Kadiri, nanging mung bisa ngadeg nganti 1293.

Sarasilah 
Jayakatwang uga mau kanthi sesebutan liya, ya iku Jayakatong, Aji Katong, utawa Jayakatyeng. ing pawarta Cina, dhèwèké karan Ha-ji-angka tang.

Nagarakretagama lan Kidung Harsawijaya nyebut Jayakatwang iku isih keturunan Kertajaya, raja pungkasan Kadiri. Kacarita ing taun 1222, Ken Arok ngasoraké Kertajaya. Wiwit prastawa iku, Kadiri lumebu wewengkon Singhasari. Bupatiné Jayasabha, putra Kertajaya. Taun 1258 Jayasabha diganti putrané, ya iku Sastrajaya. Ing taun 1271 Sastrajaya diganti putrané, ya iku Jayakatwang.

Ana pangiran yèn Sastrajaya dhaup karo sadulur waon Wisnuwardhana amarga ing prasasti Mula Malurung, Jayakatwang mau keponakan Seminingrat (jeneng liyané Wisnuwardhana). Prasasti iku uga ngandharaké yèn garwa Jayakatwang iku Turukbali putri Seminingrat. Seka prasasti Kudhadhu mau Jayakatwang nduwé putra Ardharaja, sing dadi mantu Kertanagara.

Dadi Jayakatwang lan Kertanagara iku pernah sepupu, ipé, lan uga bésan.

Ing Babad Arya Kanuruhan, Jayakatwang mau putrané Dhandhanggendhis. Déné, Dhandhanggendhis iku putra saka Jayabaya

Jayakatwang Kraman 

Krajan Pangjalu
Raja Pangjalu
Basa Tolaki yaiku salah siji basa sing dicaturaké ing tlatah pagunungan Mékongga, Sulawesi Kidul-Wétan, Indonésia. Basa iki déning A.C. Kruyt digolongaké sajeroning kulawarga basa Bungku-Tolaki, déné déning J. Esser digolongaké sajeroning kulawarga basa Bungku bareng basa liyané kaya ta basa Maputé, Landawé, Moronéné, lan Laiwui. Basa Tolaki iki nduwéni telung unggah-ungguh basa, yaiku basa golongan ningrat (tuluri anakia), basa golongan madya (tulura lolo), lan basa golongan batur tukon (tulura ata).

Dhialèk 
Basa Tolaki nduwéni sawatara dhialèk, yaiku:
 Wiwirano (Nohina)
 Aséra (Aséra Wanua, Noié)
 Konawé (Kendari, Tambuoki, Kioki)
 Mékongga (Kolaka, Bingkokak, Norio, Tamboki, Konio)
 Laiwui

Miturut Edwards, dhialèk Mèkongga yaiku dhialèk sing diajèni (duwé prèstise). Dhialèk Mèkongga iki dicirèni minangka basa alus, déné dhialèk Konawé dicirèni minangka basa kasar. Panyatur basa Tolaki adaté ngarani warna-warna dhialèk sing ora lumrah kanggo dhèwèké minangka dhialèk Mékongga, kalebu basa sing dienggo sajeroning upacara adat.

Cathetan sikil

Rujukan 

Basa ing Sulawesi
Tolaki
Artikel Wiki Mrebawani
Guwa Kiskendo kadunung ing désa Trayu, Kacamatan Singorojo, Kabupatèn Kendhal provinsi Jawa Tengah, Indonésia.

Guwa iki adohe 15 KilomèterKidul Kabupatèn Kendhal, yèn ngliwati Kutha Kaliwungu. Hawane adhem amarga ana ning laladan pagunungan. Nalika pemirsa lumebu ing laladan Guwa Kiskendo, pemirsa bakal ngluruhi gerbang guwa sing gedhé lan amba. Ing dina Setu lan Minggu, panggonan iki ramé cah nom-nom sing padha plesiran. Guwa iki dumadi amarga banyu sing nètès saka ndhuwur mengisor. Ing panggonan iki pemirsa bisa nemokkaké stalagmit lan stalagtit. Yèn lumebu luwih jero manèh, uga bisa ndelok kali sing nembus nganti weteng bumi.

Ana pepali ora diolèhké adus ning kali sakjerone guwa. Nanging isèh akèh wong adus ing panggonan iki yèn banyune ora lagi angob. Sakbubaré lumaku ning dalan setapak watu watu, pemirsa bisa lumebu ing gua sing rada ndronjong. Guwa-guwa cilik kaya Guwa Lawang, Guwa Pertapaan, Guwa Tulangan, Goa Kempul lan Goa Kamprèt. Kali kali cilik sing lumebu ledhokan in jeroné guwa nambah éndahing swasana. Kedhung ing sakjerone guwa iki diarani Kedhung Jagan.

Géografi Indonésia
Guwa ing Indonésia
Kabupatèn Kendhal
Situs Slumbung ya iku situs arkéologis sing manggon ing Désa Slumbung, Gandusari, Blitar. Situs iki dumadi saka ambrolaning balé kuna sing bakalé saka watu andhèsit. Sajeroning ambrolané iku bisa ditilik watu candhi, watu dakon, watu gong, watu sing mèmper kaya pancuran banyu ingg candhi-candhi sing gunané kanggo ngilèkaké banyu, watu tulis, lan watu umpak. Ditilik saka tinggalané kira-kira Situs Slumbung dadi pusat piranti musik kuna ing jamané.
Kronogram babagan Situs Slumbung nuduhaké angka taun 1246 Saka utawa 1324 Maséhi lan 1256 Saka utawa 1334 Maséhi. Ditilik saka sajarahé kira-kira situs iki saka jaman majapahit.

Situs arkéologi ing Indonésia
Artikel Wiki Mrebawani
Misa Tripria iku misa meriah kang dibawahi Romo Biskop utawa imam. Ana ing misa iki Biskop uga diapit déning diakon ing sakiwa tengené.

Cathetan sikil

Gréja Katulik Roma
Komentar iku cathetan kang duwé maksud njélaské, mènèhi tuladha utawa mènèhi kritik siji tulisan utawa buku.
Emirates Cup iku kompetisi pra-mangsa kang digawé déning Arsenal F.C.. Kompetisi iki digawé kanggo persiapan lumebu ing mangsa bal-balan anyar.
Hujan Menulis Ayam inggih punika serat klempakan carkakipun Sutardji Calzoum Bachri, penyair ingkang kondhang amargi gegurutanipun. Serat punika dipunbabaraken déning Indonesiatera taun 2001 wonten ing Magelang lan isinipun wonten 94 kaca. Wonten sangang carkak ing serat punika: Hujan, Di Kebun Binatang, Suatu Malam Suatu Warung, Tahi, Tangan, Menulis, Senyumlah Pada Bumi, Ayam, lan Pada Terangnya Bulan. Carkakipun Sutardji Calzoum Bachri nggambaraken kaanan sosial kanthi komunikatif lan kebak filsafat nalika panggambaranipun déning lampah gesang tiyang uring sabendintenipun. Sadaya carkak punika dipunserat ing taun 1966 dumugi taun 1970. Panjenenganipun nyerat boten kirang saking 25 carkak, nanging namung sanga ingkang dipuntemahaken lan didasokan kumpulan cerkak ing buku punika.

Cathetan suku

Cerkak déning Sutardji Calzoum Bachri
Cerkak
Sutardji Calzoum Bachri
Sastra Indonésia
Artikel Wiki Mrebawani
Ing notasi musik, wirama inggih punika pérangan wekdal ingkang magepokan kalih thuthukan (musik). Saben thuthukan ngudharaken pètungan tinamtu setunggal not ingkang kakurung garis njumeneng (vertikal) ing not balok. Mérang musik salebeting wirama dados pathokan kanggè nywaraken lelagon. Dadosipun, wiyaga langkung gampil maos cathetan musik.

Cathetan suku 

Musik
Air Niugini iku maskapé nasional nagara Papua Nugini. Maskapé iki diadegaké ing taun 1973.

Armada 

Kombinasi armada Air Niugini lan Link PNG iku gunggungé ndarbèni montor-montor mabur sing kapacak ing ngisor iki (per 1 Oktober 2015), 7 Fokker-70 dituku (Oktober 2015) saka KLM lan bakal diwènèhaké ing sasi Okt-Des 2015.

Manten armada 

Airbus A310
Airbus A300
Avro RJ70
Boeing 707
Boeing 720
Boeing 737
Boeing 757-200
Dash 7
Bombardier Dash8 Q100
Bombardier Dash8 Q200
Douglas DC-3
Fokker F27
Fokker F28

Réferènsi 

Maskapé pamaburan Papua Nugini
Helmut Heinrich Waldemar Schmidt (lair 23 Dhésèmber 1918 ing Hamburg - surut 10 November 2015 padha) iku pulitikus Jerman saka Parté Sosial-Démokratis Jerman. Saka taun 1974 nganti 1982, Helmut Schmidt iku njabat dadi kepala kabinèt siji koalisi sosial-liberal. Dhèwèké nalika iku dadi kanselir kaping lima Jerman Kulon.

Saka taun 1983 nganti sédané, Helmut Schmidut iku pambabar kalawarti Die Zeit.

Pulitikus Jerman
Lair 1918
Pati 2015
Peanuts iku siji komik strip Amérika Sarékat sing nyaritakaké Snoopy lan Charlie Brown. Komik iki digambar déning Charles M. Schulz.

Komik Amérika Sarékat
The Muppets piranti alus Jim Henson sampun. 

 The Muppets Films
 The Muppets Television Films
 The Muppets Television Series
 The Muppets Direct-to-video releases
 The Muppets Web Series
 The Muppets Television Specials
 The Muppets Other Appearances
Detergen iku bahan utawa produk kang bisa ngguwang, njupuk regetan padhat lan cair saka sawijining alas/bahan/pakéyan kang arep dikumbah. Detergen iku nyakup kabèh bahan kanggo ngresiki, kaya ta: banyu lan penglarut liya, sabun lan bahan dudu sabun, alkali lan uyah basa, asem lan uyah asem, bahan gosok lan bahan oksidasi uga pereduksi. Nanging, lumrahé sing sinebut detergen mung bahan-bahan aktip pakeyan (kanggo ngedhunaké tegangan alas/bahan pakeyan), sing uga ngejurake regetan dadi suspensi utawa emulsi, dadi bisa kekumbah sadurungé nemplok manèh nèng pakeyan sing arep diresiki. Dadi, ora kabèh zat aktip pakeyan bisa digunakaké dadi detergen. Detergen dudu sabun uga sinebut detergen sintetik.

Cathetan suku
Latihan Rohani iku buku tuntunan donga lan kontemplasi kang dianggit déning Santo Ignatius Loyola. Buku iki dadi pedoman kanggo para Yesuit ing novisiat kang nglampahi Retrèt Agung. Latihan Rohani diserat déning Ignatius nalika panjenengané laku mertapa ing Manresa. Ignatius piyambak nyerat buku punika kanggé srana mertobat. Khususé kanggo para novis novisiat Yésuit, Retrèt Agung dilakokné ing taun kapisan kanthi katutup sajeroning 30 dina nutuk.  Lan ing taun kapindho Retret Agung uga dilakokné manèh nanging kanthi kabukak. Katutup lan kabukak ing kéné maksudé, cara nglakokne gladhèn. Katutup iku digawé kanthi sawutuhé meneng kaya ta tapa. Manawa kabukak maksudé retrèt dilakoni kanthi urip biyasa padinanan. Nanging saiki, Latihan Rohani ora mligi kanggo para Yésuit baé, nanging uga wong-wong sajabané ordho Sarékat Yésus. Pranyata, tarekat suster lan bruder uga para seminaris calon imam projo uga nganggo Latihan Rohani minangka panuntun urip karohanèné. Malah para awam utawa wong sing ora kalebu religius utawa klerus bisa nglakoni Latihan Rohani kanthi panuntuné para Yésuit. Sing paling anyar, Paus malah ngijabahi manawa Latihan Rohani bisa dilakoni déning wong ing njaba Katulik.  Ora mung iki malahan ana sapérangan wong atheis kang uga nyoba nglakoni Latihan Rohani

Cathetan suku

Katulik
Sirikit Syah (lair ing Surabaya, Jawa Wétan, taun 1960; umur  taun) yaiku seniman saka Indonésia. Jenengé kawentar saka tulisan-tulisan susastrané wujud éséi, gurit, lan cerkak sing dimot sajeroning koran lan kalawarta. Sirikit Syah kalebu salah siji akademikus ing Pawiyatan Luhur Èlmu Komunikasi Surabaya (STIKOSA) lan mandhégani adeging Sirikit School of Writing.

Latar wuri 
Sirikit Syah lair ing Surabaya, Jawa Wétan, taun 1960. Wiwit cilik dhèwèké wis nggayuh dadi guru. Mulané, dhèwèké banjur sekolah ing IKIP Surabaya taun 1984. Nanging sawisé lulus, Sirikit malah nlatèni pagawéan minangka wartawati ing Surabaya Post (1984-1990), RCTI/SCTV (1990-1996), lan The Jakarta Post (1996-2000). Rikala lodhang wektuné, dhèwèké isih ngawula ing babagan pandhidhikan kanthi mulang ing Universitas Dr. Soetomo (1996-2001). Sabaliné saka London mawa gelar akademik Master Komunikasi (2001-2002), Sirikit diwènèhi pangandel nggulawenthah Pawiyatan Luhur Èlmu Komunikasi Surabaya (STIKOSA). Saliyané dadi dhosèn lan wartawan, Sirikit kalebu pangawat médhia massa sing kritis sarana Lembaga Konsumen Media (Media Watch!) sing dipandhégani taun 1999.

Serat-seraté 
 Harga Perempuan (klumpukan cerkak, 1977)
 Media Massa di Bawah Kapitalisme (klumpukan éséi médhia, 1999)
 Media, Budaya dan Pulitik di Indonésia Orde Baru (pertalan karyané David T. Hill lan Krishna Sen, 2002)
 Muhammad Sang Nabi (pertalan karyané Karen Amstrong, 2002)
 Keadilan untuk Semua (klumpukan éséi HAM, 2003)
 Memotret dengan Kata-tembung (klumpukan gurit, 2004)
 Sensasi Selebriti (klumpukan cerkak, 2007)

Deleng uga 
 RCTI
 SCTV
 Universitas Dr. Soetomo

Rujukan 

Sastrawan Indonésia
Wartawan Indonésia
Seniman Indonésia
Jo Jung-suk (조정석) iku aktor saka Korea Kidul kang lair tanggal 26 Desember 1980.

Filmografi

Drama 
 2011: What's Up?
 2012: The King 2 Hearts
 2013: You're the Best, Lee Soon-shin
 2015: Oh My Ghostess

Film 
 2012: Architecture 101
 2012: Almost Che
 2013: The Face Reader
 2014: The Fatal Encounter
 2014: My Love, My Bride
 2015: The Exclusive: Beat the Devil's Tattoo

Cathetan sikil

Pranala njaba 

Aktor Koréa Kidul
Ing tanggal 13 November 2015, ana sawatara serangan téroris gedhèn ing arondisemèn kaping 10 lan kaping 11 Paris, Prancis, mawa laporan awal manawa ana punjul 26 jiwa téwas. Koran Britania The Guardian nglapuraké manawa 18 jiwa téwas, nanging ora dirinci. Serangan iki kadadéan kurang luwih 10 sasi sawisé Serangan Charlie Hebdo.

Rujukan 

2015
Kadurjanan ing Prancis
Térorisme ing Prancis
Jalur sepur Citayam–Nambo iku sepur ngubungaké Setatsiyun Citayam karo Setatsiyun Nambo. Path iki minangka pisanan trek kanggo auto layang ideran miwiti saka Setatsiyun Parungpanjang menyang Setatsiyun Cikarang. Nanging, amarga krisis ékonomi abot ing taun 1998, rencana iki dibatalaké. Tau sembarang plans kanggo sepur batu bara pass Cigading-Bekasi, nanging dibatalaké. Kanggo njogo asèt, Kereta Api Indonésia operate Sepur saka Setatsiyun Tanah Abang menyang Setatsiyun Nambo. Nanging uga ora bertahan suwé amarga Sepur wis usur. Pathway iki saiki lagi prosès reactivated lan bakal nyandhang KRL lan resmi sijiné menyang operasi miwiti ing 1 April 2015. Tanggal Sepur papan anggegana trek transportasi semèn saka Nambo kanggo warna-warna panggonan ing Jawa lan KRL Commuter Line departemèn Setatsiyun Nambo - Setatsiyun Duri. Saiki baris iki wis diinstal ahead saka sinyal listrik diuripaké manèh ing trek.
Sepur iki sapisan dilakokno déning Tjitajam-Tjiandjoer Stoomtram Maatschappij (TTSM), Nederlands-Indische Spoorweg Maatschappij (NIS) lan Pasanggrahan Valleien Stoomtram Maatschappij (PVSM).

Disambungake Line 
 Jalur sepur Manggarai–Padalarang

Setatsiyun 
 Setatsiyun Citayam
 Setatsiyun Pondok Rajèg
 Setatsiyun Cibinong
 Setatsiyun Gunung Putri
 Setatsiyun Nambo

Citayam–Nambo
Basa Bungku yaiku basa sing dicaturaké ing wewengkon Kabupatèn Morowali, Sulawesi Tengah, Indonésia.

Dhialèk 
Basa Bungku duwé sawatara dhialèk, yaiku:
 Bungku
 Routa
 Tulambatu
 Torètè (To Rètè)
 Landawe
 Waia

Rujukan 

Basa ing Sulawesi
Bungku
Artikel Wiki Mrebawani
Dota 2 ya iku sawiji dolanan multiplayer online battle arena, sèkuèl saka Defense of the Ancients ing Warcraft 3: Reign of Chaos lan Warcraft 3: The Frozen Throne. Dota 2 dirembakakaké déning Valve Corporation lan terbit Juli 2013. Dota 2 bisa disolahaké sarana gratis sajeroning sistem operasi Microsoft Windows, OS X lan Linux. Dota 2 bisa disolahaké sarana èksklusif lumantar distributor resmi Valve, Steam.

Dota 2 disolahaké déning 2 tim sing anggotané 5 juru main, saben tim nduwéni markas sing ana ing pojok petha. Saben markas duwé sabangunan sing diarani Ancient, panggoné tim kudu ngupaya ngleburaké Ancient tim mungsuh supaya bisa menangaké tetandhingan. Saben juru main ngendhalèkaké sakarakter Hero sing tujuné ya iku ngunggahaké level, nglumpukaké gold, tuku item lan merangi tim mungsuh supaya menang.

Dolanan vidéo taun 2013
Artikel Wiki Mrebawani
Saréngat Islam ( , , "" ugi sinebat Hukum Islam,  ) inggih punika angger-angger pranating agami utawi sadaya paugeran ingkang gegayutan kaliyan ngibadah ingkang sampun dipunsebutaken wonten ing Kuran saha Hadist. Inggih punika sadaya aturan ingkang nata lampahipun gesang tiyang Muslim Islam. Sasanèsipun aturan ugi ngewrat pirembagan prakawis gesang.

Sarengat saged dideleng saking babagan tetembungan lan istilah. Saking babagan tetembungan, saréngat jarwanipun margi ingkang dipunlangkungi nanging saking babagan istilah jarwanipun gandhèng-cènèngipun manungsa kaliyan Allah, manungsa kaliyan satunggalipun, lan manungsa kaliyan alam. Saréngat  uga saged gadhah jarwa aturan ingkang ngéngini kaliyan kelakuanipun manungsa. Kajawi punika, saréngat  jarwané tujuan gesang manungsa inggih punika alam donya lan akérat. Saréngat  kantuk kaperang dados kalih bab, inggih punika ibadah lan muamalah.

Wonten panemu benten babagan punapa sarengat kang cocog kagem dhemokrasi, hak asasi manungsa, kebebasan pamikir, hak para wanita, hak LGBT, lan perbankan.

Cathetan suku

Pranala njaba 
 Babagan Saréngat Islam

Islam
Artikel Wiki Mrebawani
Tessa Charlotte Rampling (lair 5 Fèbruari 1946) yakuwi aktris lan modèl saka Inggris.

Filmografi 
 2013 - The Night Train To Lisbon

Aktor Inggris
Tokoh Inggris
Lair 1945
Lair 1946
Negeri Pelangi (cara Jawa:  Nagari Kuwung) inggih punika serat bab babad réggaé lan serat kaping pisan anggitanipun Ras Muhamad. Serat punika nyariyosaken lelampahanipun duta réggaé Indonésia ingkang tindak dhateng Étiopia. Buku punika ugi nyariosaken bab musik ingkang saged dados pambebasan lan kamardikan kanggo tiyang-tiyang ingkan terjajah. Bilih panjenengan tumbas buku punika, panjengan olèh kaset tembang-tembangipun Ras Muhamad wonten album Negeri Pelangi. Juru warta, sutresna, lan sanèsipun sami dugi rikala serat punika dipunbabaraken ing Kebayoran Baru, Jakarta Kidul. Kajawi punika, serat Negeri Pelangi ugi mratélakaken babadipun musik réggaé, lelampahanipun Haile Selassie, filosofinipun dreadlock, sarta babagan Bob Marley. Serat ingkang dipunbabar déning Galangpress punika ugi dipunjangkepi bebungah kasèt ingkang ngawrat tembang-tembangipun Ras Muhamad saking album Negeri Pelangi.

Cathetan suku

Réggaé
Buku musik
Artikel Wiki Mrebawani
Chang Sung-hwan (Basa Koréa: 장성환; Hanja: 張盛煥, lair 27 Oktober 1920 - surut 4 Januari 2015, nalika tilar donya umuré 94 taun), iku sawijining Jèndral lan diplomat Koréa Kidul. Dhèwèké uga tau dadi Panglima Angkatan Udara Koréa Kidul (1962–1964).

Réferènsi 

Tokoh Koréa Kidul
Lair 1920
Pati 2015
Gene Kamp (lair 27 Desember 1926 - surut Januari 2015, nalika tilar donya umuré 88 taun), iku wanita, panulis buku bocah Britania (The Turbulent Term of Tyke Tiler). Nalika lair jenengé Gene Rushton

Réferènsi 

Tokoh Britania Raya
Lair 1926
Pati 2015
He Zhenliang (Aksara Cina Prasaja:何振梁, lair ing Wuxi, Jiangsu, 29 Desember 1929 - surut 4 Januari 2015, nalika tilar donya umuré 85 taun), iku sawijining pulitikus lan diplomat Tiongkok. Dhèwèké tau njabat dadi Wakil Présidèn Komité Olimpiade.

Réferènsi 

Tokoh Tiongkok
Lair 1929
Pati 2015
Jay Furman (lair 15 Juli 1942 - surut 4 Januari 2015, nalika tilar donya umuré 72 taun), iku sawijining pangusaha lan pambangun real estate Amérikah Sarékat. Dhèwèké ndarbèni properti ing 39 praja AS lan uga Puerto Rico.

Pati 
Jay Furman tilar donya déné dhèwèké wis suwé nandhang lelara kanker.

Réferènsi 

Tokoh Amérikah Sarékat
Lair 1942
Pati 2015
Lance Diamond (lair 4 Juli 1946 - surut 4 Januari 2015, nalika tilar donya umuré 72 taun), iku sawijining panyanyi Amérikah Sarékat.

Réferènsi

Pranala njaba 
Situs wèb resmi Lance Diamond 
Lance Diamond's MySpace Page
Buffalo's Local Legend Lance Diamond (YouTube)

Tokoh Amérikah Sarékat
Lair 1946
Pati 2015
Lair 1945
Albert Lawrence Delugach (lair 27 Oktober 1925 - surut 4 Januari 2015, nalika tilar donya umuré 89 taun), wartawan AS, pamenang Bebungah Pulitzer.

Pati 
Al Deligach nandhang lelara kanker w:mesothelioma. sadurungé tilar donya ing Los Feliz, Los Angeles.

Réferènsi 

Tokoh Amérikah Sarékat
Lair 1925
Pati 2015
Elisabetta Catalano (lair ing Roma, 1944 - surut 4 Januari 2015, nalika tilar donya umuré 70 taun), iku juru foto seni alus Italia. Spésialisasiné ya iku fotografi warna ireng putih.

Réferènsi

Pranala njaba 
 

Tokoh Itali
Lair 1944
Pati 2015
Chitresh Das (Déwanagari: चित्रेश दास, lair 9 November 1944 - surut 4 Januari 2015, nalika tilar donya umuré 70 taun), iku sawijining bedhaya, canthang balung, lan koréografer India.

Pati 
Chitresh Das tilar donya déné anéurisme.

Réferènsi 

Tokoh India
Lair 1944
Pati 2015
Pino Daniele (lair ing Napoli, 19 Maret 1955 - surut 4 Januari 2015, nalika tilar donya umuré 59 taun), iku panyanyi lan panulis Itali.

Pati 
Pino Daniele kena serangan jantung sadurungé tilar donya.

Réferènsi

Pranala njaba

 Situs wèb resmi 
 Pino Daniele ing Discogs
 Pino Daniele blog ing WordPress
 Pino Daniele situs wèb ora resmi

Tokoh Itali
Lair 1955
Pati 2015
Dr. Azizullah Lodin (Pashtun: داکترعزیزالله لودین, lair ing Herat, Afganistan, 1939 - surut  ing Amérikah Sarékat, 4 Januari 2015, nalika surut umuré kira-kira 75 taun), iku sawijining pulitikus Afghanistan. Dhèwèké ing taun 2009 njabat dadi Pangrèh Komisi Pilihan umum Afganistan.

Réferènsi 

Wong Afganistan
Lair 1939
Pati 2015
Gasan Radzhabovich Magomedov ((Ruslan Гасан Раджабович Магомедов); lair, 17 Januari 1994 - surut 4 Januari 2015, nalika tilar donya umuré 20 taun), iku juru main bal-balan Ruslan (Anzhi-2).

Pati 
Gasan Magomedov mati ditémbak ing ngarep omahé wong tuwané. Banjur sawisé iku dianakaké sawijining panyidhikan. Ora ana wong sing tanggung jawab prakara rajapati iki. Sawijining tersangka dicekel pulisi ing tengah sasi Januari 2015. Katoné Magomedov iku dudu sasaran panémbakan iki, dadi namunh klèru.

Réferènsi 

Tokoh Ruslan
Lair 1994
Pati 2015
Pamain tengah bal-balan
John McPhee (lair ing Motherwell, Sekotlan, 21 November 1937 - surut ing Walsall, Inggris, 4 Januari 2015, nalika tilar donya umuré 77 taun), iku sawijining juru main bal-balan Sekotlan (Blackpool, Motherwell). Dhèwèké main minangka bèg lan aktif antara taun 1957 lan 1973.

Sawisé pènsiyun 
Sawisé pènsiyun, McPhee dadi pangusaha ing Blackpool. Dhèwèké banjur ndarbèni lan nglola Hotèl Sheraton. Hotèl iki dadi ndarbèné kulawargané lan dunungé ana ing Queens Promenade.

Réferènsi

Pranala njaba 
 Statistik John McPhee

Tokoh Sekotlan
Lair 1937
Pati 2015
Edvard Hagerup Grieg (Nurwègen [ˈɛdʋɑɖ ˈhɑːɡərʉp ˈɡrɪɡ]; lair 15 Juni 1843 - surut 4 September 1907, nalika surut umuré 64 taun) iku sawijining juru main piyano lan komponis kawentar Nurwègen. Dhèwèké dianggep salah sawijining komponis utama éra Romantik, lan musik anggitané iku pérangan baku répertowar klasik saindhenging jagat. Olèhé nganggo lan ngembangaké musik rakyat Nurwègen sajeroning komposisiné, bisa ndokok Nurwègen ing posisi wigati sajeroning Donya musik internasiyonal. Saliyané iku, karyané mèlu ngréwangi yasa idhèntitas nasiyonal Nurwègen kaya déné sing digayuh déning Jean Sibelius lan Antonín Dvořák ing Finlan lan Bohémia.

Rujukan

Pranala njaba

Grieg 2007. Official Site for 100th year commemoration of Edvard Grieg 
The Grieg archives at Bergen Public Library
Troldhaugen Museum, Grieg's home
Biography of Grieg  by prof. Harald Herresthal

Edvard Grieg statue by Sigvald Asbjornsen Prospect Park (Brooklyn)
Films about Grieg's life: What Price Immortality? (1999), Song of Norway (1970)
Edvard Grieg picture collection at flickr commons
Edvard and Nina Grieg , Dictionary of Unitarian & Universalist Biography

Rekaman déning Edvard Grieg
Papillon – Lyric Piece, Op. 43, no. 1 as recorded by Grieg on piyano roll, 17 April 1906, Leipzig (Info)
Legendary Piano Recordings: The Complete Grieg, Saint-Saëns, Pugno, and Diémer (Marston Records)
Edvard Grieg: The Piano Music In Historic Interpretations (SIMAX Classics – PSC1809 )
Grieg and his Circle (Pearl, GEMM 9933 CD )
Grieg spiller Grieg (Edvard Grieg Musiyum Troldhaugen)
Piano Rolls (The Reproducing Piano Roll Foundation)

Rekaman karya Edvard Grieg
 Edvard Grieg, Sonata No. 1 in F major, I. Allegro con brio - Gregory Maytan (violin), Nicole Lee (piano) 
 Edvard Grieg, Sonata No. 1 in F major, II. Allegretto quasi Andantino - Gregory Maytan (violin), Nicole Lee (piano) 
 Edvard Grieg, Sonata No. 1 in F major, III. Allegro molto vivace - Gregory Maytan (violin), Nicole Lee (piano) 
 Edvard Grieg, Sonata No. 3 in C minor, I. Allegro molto ed appasionato - Gregory Maytan (violin), Nicole Lee (piano) 
 Edvard Grieg, Sonata No. 3 in C minor, II. Allegretto espressivo all Ramanza - Gregory Maytan (violin), Nicole Lee (piano) 
 Edvard Grieg, Sonata No. 3 in C minor, III. Allegro animato - Gregory Maytan (violin), Nicole Lee (piano)

Notasi musik

Free scores ing Mutopia Project

Fèstival
Peer Gynt Festival
Oslo Grieg Festival 
Grieg International Choir Festival
Grieg in Bergen

Paraga Nurwègen
Lair 1843
Pati 1907
Tambur ya iku piranti musik perkusi kang diunèkaké kanthi cara ditabuh lan diobahaké. Tambur ngasilaké swara kumrincing kang bisa dicampur karo swara tabuhan saka pérangan mémbrané. Tambur digawé saka kayu kang diwangun bunder, lan mémbran kang digawé saka kulit sapi utawa plastik. Tambur iku asalé saka Éropa, nanging mèh padha karo piranti musik kang tinemu ing Cina lan Asia Tengah (Diere), India (Daph), Peru (Chil chil) lan Grunlan (Aelyau). Tambur tradhisional wiwitané diunèkaké déning golongan musik kang asalé saka Turki, kang aran janissaries. Mozart kang sapisanan nggunakaké tambur dadi salah siji piranti musik sajeroning musiké nalika taun 1782. Déné cara ngunèkaké ana tèknik kang warna-warna, kaya ta tèknik tap, tèknik loop, lan tèknik shake.

Rujukan 

Piranti musik
Dhagelan ya iku lawakan.. Dhagelan iku seni péntas rakyat kang sipaté spontan lan ora tau kaiket déning naskah, nanging dhedhasar improvisasi antarané para juru main. Dhagelan padha karo alan-alan utawa lawak ing basa Melayu/Indonésia; utawa bebodoran ing dialèk Jakarta. Lumrahé, dagelan dhedhasar lakon cekak kang dikembangké nalika lakoné lumlaku. Kaluconé diusahakaké liwat isi, solah-bawa, lan cara pitutur. Dagelan asipat guyon utawa komedi lan nisihké efek realistik.

Ana péntas lakon kang suwé, dhagelan digawé kanggo selingan.
Umpamané lakoné rong babak, ana gantiné babak iku dhagelan dimainké.

Ana uga péntas kang mirunggan dhagelan.
Péntas dhagelan tunggal iki bisa nganti papat tekané limang jam.

Cathetan suku

Kesenian
Artikel Wiki Mrebawani
'Cassanova Alfonso sing duwèni asma jangkep Alfoncius Dapot Parulian Nainggolan () iku sawijining penyanyi , paling dikenal minangka garwanipun aktris Rianti Cartwright.

Album 
 Denganmu (2009)
 Yang Terbaik (2010)

Pranala njaba 
 Profil Cas Alfonso
 Official Twitter

Cathetan suku 

Lair 1983
Wong urip
Penyanyi Indonésia
Aktor Indonésia
Rianti Rhiannon Cartwright () iki model, aktris lan VJ MTV Indonesia. Dhèwèké dadi ing 2010 bojoné penyanyi jazz Cas Alfonso.

Filmografi

Sinetron 
 Jomblo
 Garudha
 Munajah Cinta
 Dewi
 Perasaan Jadi Cinta
 Memori Cinta
 Diam-Diam Suka
 Diam-Diam Suka: Cinta Lama Bersemi Kembali
 Cantik Cantik Magic

Film 
 Eiffel I'm In Love (2003)
 Inikah Rasanya Cinta ? (2005)
 Jomblo (2006)
 Pesan Dari Surga (2006)
 D'Bijis (2007)
 Ayat-Ayat Cinta (2007)
 Kabayan Jadi Milyuner (2010)
 Finding Srimulat (2013)
 3 Dara (2015)
 Bulan Terbelah di Langit Amérika (2015)

Cathetan suku

Pranala njaba 
 Profil Rianti Cartwright
 Official Twitter

Lair 1983
Artikel mawa basa krama
Aktris Indonésia
Modhèl Indonésia
Tokoh saka Bandhung
Karakoram iku pagunungan sing ana ing pawatesan antara Pakistan, India lan Tiongkok (Tibèt).

Gunung ing Asia
Pangeret iku arané perangané balungan omah wujud balok kayu sing dienggo dadi pambengganing cagak. Ing omah joglo, pangeret ya iku pérangan omah sing digawé saka kayu. Ya iku bagianipun omah joglo kang asal e soko kayu sing mpun di asah dadi alus terus gecek di dadekke rempeyek

Omah
Mike Shinoda iku pérsonil saka band Linkin Park. Mike iku gadhah asma asli Michael Kenji Shinoda, amarga gadhah bapak saka nagari Jepang ingkang gadhah asma Kumaichiro Shinoda. Pamomong saka band Fort Minor iki uga saged main manèka rupa piranti musik, kaya ta gitar, kibor, lan bass. Shinoda iku jalér kelairan surya 11 Fèbruari 1977. Piyambaké uga salah sawijining tiyang kang nderék magépokan damél studhio rékaman asmané Machine Shop .

Cathétan Suku

Pranala njaba 
 Wéb kanthor saka Mike Shinoda
 Wéb kanthor saka Linkin Park
 Wéb kanthor saka Fort Minor

Penyanyi
Penyanyi Amérikah Sarékat
Musisi Amérikah Sarékat
Lair 1977
Dualisme iku aliran filsafat kang mangku teges gabungan antarané materialisme lan idealisme. Materialisme pracaya bab dhasaring urip manungsa iku ana ing bab matèri. Sabanjure, idealisme pracaya bilih urip iku kang utama adhedasar ruh. Saka rong pangertèn iku bisa dijupuk pangertèn dualisme ya iku pracaya bilih hakikat urip iku ana ing matèri lan ruh. Wosé sajeroning urip ana gathukan kang mesthi antarané jiwa lan raga, ora ana salah sawijiné kang luwih wigati.

Cathetan suku

Filsafat
Prof. Dr. Benny Hoedoro Hoed () inggih punika wasising linguistik saking Indonésia, mahaguru émeritus Fakultas Èlmu Budaya, Universitas Indonésia. Tlatah kawasisan mliginipun piyambakipun inggih punika panlitèn wacana, pamertalan, lan sémiotika. Piyambakipun naté dados pandhéganing Paguyuban Pamertal Indonésia (Himpunan Penerjemah Indonesia) mangsa 2000–2007.

Karya 
 Kala dan Fungsinya dalam Terjemahan Novèl (1992)
 Penerjemahan dan Kebudayaan (2006)
 Semiotik dan Budaya Sosial (2008)
 Semiotik dan Dinamika Sosial Budaya (2011)

Lair 1936
Pati 2015
Improvisasi ya iku nggawé utawa nganakaké utawa nglakoni samubarang gawé tanpa jagan utawa persiyapan sadurungé. 
Improvisasi iku asipat spontan lan rèflèks.

Improvisasi ing téater
Improvisasi ing téater iku dialog utawa solah-bawa kang ora disiyapké sadurungé. 
Improvisasi ya iku ngrembakakake adegan sak njaban skenario kanthi inisiatif dhéwé lan tanpa pengarahan.
Improvisasi ora mung ana ing dialog, uga bisa kedadèn ing lakon. Lenong, ludruk, kethoprak iku uga awujud drama utawa téater improvisasi. 
Improvisasi iku wigati didadèkké sawijining gladhèn rutin.  Improvisasi bisa nglandhepaké rasa utawa ka-peka-an awak para aktor.  Improvisasi nduwé guna nuwuhaké daya aktif, inisiatif, kreatif, lan inovatif para pelakon.
Improvisasi ora mesti kasil positip. Ana kalané luput, improvisasi ora gawé bener malah gawé rusak kaanan. Improvisasi sakcukupé luwih becik ketimbang over.

Cathetan suku

Rujukan 

Sandiwara
Artikel Wiki Mrebawani
Basa Besoa ya iku basa sing ana ing Kacamatan Loré Lor, Kabupatèn Poso, Sulawesi Tengah. Basa iki kawentar ing wewengkon Lembah Loré lan dicaturaké déning suku Besoa. Panutur basa iki ngarani basané dhéwé basa Behoa.. Cacahé panutur basa iki kurang luwih 3.000 wong. Basa iki kalebu ing kulawarga basa Badaik, bareng karo basa Napu lan basa Bada.

Rujukan

Bibliografi

 
 

Basa ing Sulawesi Tengah
Besoa
Artikel Wiki Mrebawani
Owl City ya iku proyék musik saka Adam Young kang diwiwiti ing kutha Owatonna, praja Minnesota, Amérikah Sarékat. Nalika kaping pisan nggawé musik, Adam Young iku nganggo situs Myspace kanggo ngudhari kasil makaryané. Proyék iki kadadéan amarga Adam Young iku isih kerep ora bisa turu nalika wayah wengi. Sapunika Owl City sampun gadhah album 5 (gangsal). Album punika sampun direkam ing studhio ageng, kaya ta Republic Record. Miwiti saka album Of June, Owl City makarya ing ilèn musik Elektronika lan Pop . Owl City, iku tau karawit bareng kaliyan Carly Rae Jepsen lan Mark Hoppus  ing sajeroning lagu Good Time lan Dementia.

Album-album saka Owl City 
Miwiti taun 2007 nalika Owl City didhamél, nganthos taun surya 2015, sampun gadhah album cacahé wonten pitu (7) .

Dêlenga Uga 
 Mark Hoppus .
 Carly Rae Jepsen

Cathetan suku

Pranala njaba 
 Wéb kanthor saka Owl City
 Akun Twitter saka Owl City
 Akun My Space saka Owl City

Penyanyi Amérikah Sarékat
Kali Gombak (cara Melayu: Sungai Gombak) iku kali sing ilèné ngliwati Selangor lan Kuala Lumpur ing Malaysia. Kali iki susukané Kali Klang. Kali Gombak purwané diarani Kali Lumpur, mula patempurané kali iki karo Kali Klang diarani Kuala Lumpur utawa Tempuran Lumpur sing banjur dadi purwané jeneng Kutha Kuala Lumpur.

Rujukan 

Gombak
Kali Neisse utawa uga diarani Kali Neisse Lusatia (Jerman Lausitzer Neiße, Polski Łużycka Nysa, Céko Lužická Nisa lan Sorbia Łužiska Nysa) iku siji kali cilik sing dadi anak kali Oder. Kali iki ndarbèni sumber ing Céko. Wiwit taun 1945 kali iki dadi pawatesan antara Polen lan Jerman.
 
Ing Guben/Gubin, kali manunggal karo Kali Oder.

Kutha-kutha sing diilèni 
 Jablonec nad Nisou, Céko
 Liberec, Céko
 Zittau, Jerman
 Bogatynia, Polen
 Zgorzelec, Polen; Görlitz, Jerman
 Pieńsk, Polen
 Łęknica, Polen
 Forst, Jerman
 Guben, Jerman; Gubin, Polen

Uga delengen 
 Kali Nysa Kłodzka

Kali ing Jerman
Kali ing Polen
Kali ing Céko
Mr. Imam Bardjo iku tokoh ingkang magépokan karo Universitas Diponegoro . Imam Bardjo bébarengan kaliyan Mr. Soedharto, S.H., Mr. Mr. Soesanto Kartoatmodjo, dan Mr Dan Soelaiman iku mbangung UNDIP.
.

Cathétan Suku

Pranala njaba 
 Universitas Diponegoro
 Imam Bardjo ing kabar Seputar FIB UNDIP

Délengen Uga 
Universitas Diponegoro
Walker Percy (lair wonten ing kutha Birmingham, Alabama, 28 Mèi 1916.-surud surya 10 Mèi 1990) punika satunggaling panyerat saking Amérikah Sarékat Kidul. Panjénenganipun anak kaping kalih saking tiga sedhèrèk. Lampah gesangipun boten gampil amargi kathah pengalaman boten énak ing rikala alit. Nyariosaken Walker Percy berarti uga nyariosaken lampah lan bab panjenenganipun ingkang gadhah kathah masalah ing lampah gesangipun. Kathah fakta ingkang awujud kesusahan lan kasungkawan.  Panjenenganipun miwiti karyanipun mawi nyerat novèl filosofis. Arah kritikipun inggih punika babagan madosi urip ingkang cèthèk. Pangamatanipun bab masalah urip punika jeru lan kadangkala panjenenganipun satir rikala nanggepi masalah-masalah ing kukuban. Panjenenganipun sédha amargi kanker ing tanggal 10 Mèi 1990.

Cathetan suku

Pranala njaba 
 Biografi panulis saka Walker Percy
 Biografi saka Walker Percy 

Panulis Amérikah Sarékat
Lair 1916
Pati 1990
Artikel Wiki Mrebawani
Prométhéus tegesé bisa:

 Prométhéus (mitologi), salah siji Titan sajeroning mitologi Yunani.
 Prometheus (satelit), salah siji satelit alami Saturnus.
 Prometheus (filem), siji filem fiksi ngèlmiah taun 2012.

es:Prometeo (desambiguación)
fr:Prométhée (homonymie)
Annapurna II iku sawijining pérangan Gunung Annapurna kang dunungé ana ing pagunungan Himalaya. Gunung iki ya iku pérangan wétan pagunungan iki. Annapurna II kapisan dipènèki ing taun 1960 déning sawijining tim Britania/India/Népal kang dibawahi J.O.M. Roberts liwat èrèngan kulon, lan dicedhaki saka lor. Golongan iki ngandhut Richard Grant, Chris Bonington, lan Sherpa Ang Nyima. Kalebu élévasiné, isolasiné,  (jarak menyang puncak kang luwih dhuwur, ya iku Annapurna I, 30,5 km) lan kawigatèné (2.437 m), Annapurna II ora adoh sawuriné Annapurna I Utama, kang dadi pérangan kuloné. Annapurna II iku puncak kang mandhiri, sanadyan jenengé dijupuku saka Annapurna I.

Wong-wong Yugoslavia saka Slovénia mbalèni prèstasi mènèk iki ing taun 1969, kang uga mènèki Annapurna IV. Kazmir Draslar lan Majija Malezic tekan ing puncak. Ing taun 1973, dalan lintas Jepang ditempuh mawa mènèki rute lor antara IV lan V sadurungé mbanjuraké ruté miturut geger kulon. Katsuyuki Kondo bisa tekan puncak, mawa kinèrja solo kang nggumunaké.

Gunung ing Népal